דיני עבודה, מועד א', נקודות לפתרון לדוגמא:

שימו לב: פתרון זה כולל רק את הנקודות הבסיסיות, ובקצרה. רבים מכם ציינו נקודות נוספות, "מתקדמות". במקרים כאלו הוספנו נקודות.

קלמן:

- הבדיקה האם חוזה העבודה שלו הופר, אם כן, והתפטר בנסיבות מצדיקות – זכאי לפיצויי פיטורין.

- שעות נוספות – 4 שעות נוספות, גמול – 25% על השעתיים הראשונות ו-50% על הבאות ולא 20% כפי שסוכם. אין מגבלה על מספר השעות היומי בשבוע עבודה של 5 ימים בשבוע.

- אין רוויזיה בשעות נוספות, אי-אפשר להתנות על חוק קוגנטי.

- הסכמת הוועד – חצי מהזמן עבד עם הסכמת הוועד וחצי מהזמן בלי. סתירה בין הזכות בחוזה, שההסכם הקיבוצי לא יחול עליו, לבין הדרישה בהסכם הקיבוצי שהוועד יאשר את העובד.

- ההסכם הקיבוצי יהיה תקף רק אם זו הוראה מונעת. כאן אין הוראה מונעת, ולכן נכריע על פי טובת העובד.

- מדוע התפטר קלמן, עובדתית? האם יחול סעיף 11(א) לחוק פיצויי פיטורים?

טבע:

- ניתוח הפליה, פס"ד נגלר, טבעונות כהשקפה. בנוסף, הפליה כי לא נפתח חדר אוכל טבעוני?

- פיטורים בשל היותה אקטיביסטית ותומכת התאגדות; הפליה לפי חוק השוויון והפרת חוק הסכמים קיבוציים; גישת המעסיק הכללית נגד התאגדות.

- טלפנית במקצועה ולא עורכת לשונית. האם מוצדק לפטרה?

- האם ההסכם הקיבוצי עדיין בתוקף כשפוטרה טבע?

- סתירה בין הוראת הגבלת הפיטורים בהסכם הקיבוצי לפסיקה. בהסכם הקיבוצי כתוב שהפיצויים יהיו לשנה. לפי הפסיקה – לשנתיים (כי זכאית על כל 4 השנים ונותרו שנתיים). עלפי סעיף 21 לחוק, הסכם קיבוצי לא יכול לגרוע מזכויותיו של עובד על פי חוק. האם הזכות היא לפי חוק? אם פסה"ד פירש את חוק התרופות, ניתן לטעון כך ולכן שנתיים. אם פסיקה עצמאית – ההסכם הקיבוצי גובר, והפיצויים לשנה.

- ישום פס"ד רבקה אלישע.